**Podrobné informácie a spôsob rezervácie Účelového zariadenia Gabčíkovo – STU v Bratislave (ďalej len ÚZ Gabčíkovo)**

Študent, ktorý pricestuje z krajiny, ktorá nie je aktuálne na zozname bezpečných krajín, je povinný pred príchodom na územie SR sa zaregistrovať v štátnom systéme COVID PASS na [https://korona.gov.sk/ehranica/#](https://korona.gov.sk/ehranica/).


1. Domácu izoláciu v ÚZ Gabčíkovo možno absolvovať **až od 7. 9. 2020** a je povinná až do obdržania negatívneho výsledku RT-PCR testu na ochorenie COVID-19.
2. Laboratórnej diagnostike na ochorenie COVID-19 je študent povinný sa podrobiť najskôr v piaty deň izolácie. Ak výsledok testu bude pozitívny, tak domáca izolácia trvá ďalej a je potrebné sa riadiť pokynmi príslušného Regionálneho úradu verejného zdravotníctva (RÚVZ). Ak výsledok testu bude negatívny, tak domáca izolácia končí a študent sa môže ubytovať v študentskom domove, v ktorom mu bolo ubytovanie pridelené.
3. Po príchode z domácej izolácie do študentského domova, v ktorom mu bolo pridelené ubytovanie, predloží potvrdenie o negatívnom RT-PCR testu na ochorenie COVID-19, vykonaného na území SR.
4. Študent je povinný za poskytnutie domácej izolácie v Účelovom zariadení Gabčíkovo uhradiť poplatok za:
   * 1. *ubytovacie služby na osobu a noc* ***– 4,00 Eur****,*
     2. *celodenná strava (raňajky, obed, večera) na osobu a deň –* ***13,00 Eur****,*
     3. *úhrada za službu „Komplexná centrálna záchranná služba, n. o.“, ktorá zabezpečuje ÚZ Gabčíkovo všetky služby týkajúce sa logistiky a pobytu študentov a poplatok za internet –* ***50,00 Eur*** *na osobu za celý pobyt v zariadení.*
5. Študent, ktorý chce absolvovať domácu izoláciu v ÚZ Gabčíkovo, **musí minimálne 3 pracovné dni pred príchodom** nahlásiť na e-mailovú adresu: [cpcus@euba.sk](mailto:cpcus@euba.sk) nasledovné údaje:
   * meno a priezvisko,
   * adresa trvalého bydliska,
   * dátum a predpokladaný čas príchodu.
6. **Študent môže využiť domácu izoláciu v ÚZ Gabčíkovo len vtedy, ak ju bude mať vopred potvrdenú e-mailom a rezerváciu uskutoční do 12.9.2020 s posledným možným nástupom do zariadenia od 15.9.2020.**
7. Dopravu do zariadenia ÚZ Gabčíkovo a návrat z ÚZ Gabčíkovo do študentského domova si študent zabezpečí individuálne na vlastné náklady.
8. Študent platbu za ubytovacie a stravovacie služby musí uhradiť v hotovosti po ukončení ubytovania na recepcii ÚZ Gabčíkovo.

**Upozorňujeme, že získanie negatívneho testu si bude vyžadovať približne 9 dní domácej izolácie.**

Aktuálny zoznam bezpečných krajín je zverejnený na stránke Úradu verejného zdravotníctva SR [www.uvzsr.sk](http://www.uvzsr.sk) alebo na stránke Ministerstva zahraničných vecí SR [www.mzv.sk](http://www.mzv.sk). Aktuálny zoznam bezpečných krajín je nevyhnutné sledovať pred samotným príchodom študenta do krajiny SR.

Dopravné spojenie Bratislava - Gabčíkovo: <https://www.sadds.sk/sk/cestovny-poriadok>

**Adresa ÚZ Gabčíkovo:** Dunajská 1352/93, 930 05 Gabčíkovo GPS súradnice: 47°53'08.5"N 17°33'50.8"E [ubytovanie.gabcikovo@stuba.sk](mailto:ubytovanie.gabcikovo@stuba.sk) Tel.: + 421 947 482 222



**Obr. 1** znázorňuje cestu z centra Gabčíkova do ÚZ STU Gabčíkovo (nedá sa využiť verejná doprava).

Recepcia ubytovne ÚZ Gabčíkovo bude v prevádzke od 7.9.2020 do 16.9.2020 v čase od 8,00 hod. do 20,00 hod.